KISKŐRÖS VÁROS CIGÁNY NEMZETISÉGI
ÖNKORMÁNYZATA
________________________________________________
Szám: 13-6/2024.

JEGYZŐKÖNYV


Készült:	Kiskőrös Város Cigány Nemzetiségi Önkormányzata 2024. november 21-én (csütörtök) 15:00 órai kezdettel megtartott közmeghallgatásáról

Az ülés helye:		Kiskőrösi Polgármesteri Hivatal Díszterme
			(6200 Kiskőrös, Petőfi Sándor tér 1.)

Jelen vannak:		Kunhegyesi Nikolett 		a testület elnöke
 			Kunhegyesi Gábor (09. 29.) 	képviselő
			Radics Gyöngyi		képviselő

dr. Turán Csaba			jegyző
Lucza Alexandra		jegyzőkönyvvezető
Kőhegyiné Seres Anita		költségvetési referens

Távolt maradt: 	Kunhegyesi Gábor (03.16.)	képviselő
Virág Attila			képviselő


Meghívottként részt vett:	Nádasdi Gergely a Kiskőrösi Hivatásos Tűzoltóparancsnokság vezetője, Hangya Ákos r. őrnagy a Kiskőrösi Rendőrkapitányság képviseletében


Kunhegyesi Nikolett elnök köszöntötte a közmeghallgatáson megjelenteket, megállapította a határozat-képességet és megnyitotta az ülést. A testület elnöke a jegyzőkönyv hitelesítőjének Kunhegyesi Gábor (09. 29.) képviselőt jelölte ki.
        
Kunhegyesi Nikolett elnök röviden beszámolt Kiskőrös Város Cigány Nemzetiségi Önkormányzatának az elmúlt egy évben végzett tevékenységéről. 

Elmondta, hogy 2024. februárban a Kiskőrösi Középiskolák vezetőinek és a Ghandi Gimnázium munkatársának közreműködésével az érdeklődők felvilágosítást kaptak a továbbtanulási lehetőségekről. Márciusban cigány táncoktatást szervezett, illetve a hagyományaikhoz híven az idei évben is megrendezésre került a Petőfi nemcsak magyarul versmondó verseny.
Megvalósították a Balatoni kirándulást is nyáron, ahová 50 fő roma származású gyermek és felnőtt utazhatott el. Sporttal és egészséges életmóddal kapcsolatos rendezvényt is tartottak, ahol kiskőrösi roma származású fiatalok mutathatták meg a tudásukat, valamint Sutus Etelka tartott előadást az elsősegélynyújtásról.

Nádasdi Gergely a Kiskőrösi Hivatásos Tűzoltóparancsnokság vezetője felvetette a Délibáb utcai illegális szemétlerakás és égetés problémáját, kérte ennek a közös megoldását.

Kunhegyesi Nikolett elnök az elhangzottakra reagálva elmondta, hogy nincs tudomása erről az esetről, de korábban konténer került kihelyezésre és elvitették a szemetet.

dr. Turán Csaba jegyző elmondta, hogy ez örökös probléma, az Önkormányzat a Nemzetiségi Önkormányzattal összefogva folyamatosan próbálkozik a megoldással, megtesznek mindent ami tőlük telik. Javasolta az ott lakók figyelmének felhívását a következményekre, a bírságokra.

Kunhegyesi Gábor (09. 29.) képviselő elmondta, hogy ezt nem az ott lakók termelik, hanem lomtalanítóként hirdetik magukat és ott pakolják le az összeszedett hulladékot.

Hangya Ákos r. őrnagy elmondta, hogy bejáráson voltak a Délibáb utcában, ígéretet kaptak, hogy rendezésre kerül a hulladék probléma. Kamera kihelyezése nagymértékben orvosolná a problémát.


Végezetül az elnök köszönetét fejezte ki a közmeghallgatáson megjelenteknek. 

További hozzászólás nem hangzott el, az elnök az ülést 15.20 órakor bezárta.



Kmf.




Kunhegyesi Nikolett 	                      	                    Kunhegyesi Gábor (03. 16.) 
a testület elnöke								          jegyzőkönyv-hitelesítő


                       


Lucza Alexandra
jegyzőkönyvvezető

